CM योगी, कोहली, सलमान के अकाउंट्स भी शामिल, टैग के लिए अब मंथली चार्ज
Twitter Removes Blue Ticks From Verified Accounts - ट्विटर ने 20 तारीख की रात 12 बजे से अपने प्लेटफॉर्म पर वेरिफाइड अकाउंट्स से ब्लू टिक हटा दिए हैं। कंपनी ने उन अकाउंट्स से ब्लू टिक हटाए हैं,
ट्विटर ने 20 तारीख की रात 12 बजे से अपने प्लेटफॉर्म पर वेरिफाइड अकाउंट्स से ब्लू टिक हटा दिए हैं। कंपनी ने उन अकाउंट्स से ब्लू टिक हटाए हैं, जिन्होंने ट्विटर ब्लू प्लान के लिए भुगतान नहीं किया था। इसमें राहुल गांधी, UP के CM योगी आदित्यनाथ, विराट कोहली, रोहित शर्मा, अमिताभ बच्चन, सलमान खान, शाहरुख खान और अक्षय कुमार जैसे कई बड़े नाम शामिल हैं।
कंपनी के मालिक एलन मस्क ने 12 अप्रैल को ही इस बारे में ऐलान किया था। उन्होंने कहा था, 'लीगेसी ब्लू चेकमार्क हटाए जाने की आखिरी तारीख 4/20 है।'
ट्विटर ने इस से पहले एक अप्रैल से लीगेसी चेकमार्क हटाने की तारीख तय की थी। कहा था, 'एक अप्रैल को हम अपने लीगेसी वेरिफाइड प्रोग्राम को खत्म करना और लीगेसी वेरिफाइड चेकमार्क को वापस लेना शुरू करेंगे।'
ब्लू सब्सक्रिप्शन में जोड़ा ब्लू चेक मार्क
ब्लू चेक मार्क पहले राजनेताओं, प्रसिद्ध हस्तियों, पत्रकारों और अन्य सार्वजनिक हस्तियों के वेरिफाइड अकाउंट के लिए रिजर्व था। मस्क के ट्विटर टेकओवर के बाद इसे ब्लू सब्सक्रिप्शन सर्विस में जोड़ा गया था।
वेब के लिए सालाना सब्सक्रिप्शन पर 200 रुपए डिस्काउंट
मस्क 2023 के अंत तक ट्विटर को फाइनेंशियली मजबूत करना चाहते हैं। उन्होंने रेवेन्यू बढ़ाने के लिए ब्लू सब्सक्रिप्शन जैसी कुछ सर्विस को मॉडिफाई भी किया है। भारत में एंड्रॉयड और IOS वाले मोबाइल यूजर्स को ब्लू सब्सक्रिप्शन के लिए 900 रुपए प्रति महीना चुकाने होंगे।
वेब यूजर्स को ब्लू सब्सक्रिप्शन 650 रुपए में मिलेगा। अगर वेब यूजर सालाना सब्सक्रिप्शन लेता है तो उसे डिस्काउंट मिलेगा। 7,800 की जगह 6,800 रुपए चुकाने होंगे। एनुअल सब्सक्रिप्शन प्लान मोबाइल यूजर्स के लिए नहीं है।
ब्लू सब्सक्रिप्शन वाले यूजर्स को मिलेगी टू-फैक्टर ऑथेंटिकेशन की सुविधा
20 मार्च से सिक्योरिटी फीचर ट्विटर टू-फैक्टर ऑथेंटिकेशन (2FA ) बंद कर दिया गया है। अब यह सिर्फ ब्लू सब्सक्रिप्शन वाले सब्सक्राइबर्स को ही दिया जा रहा है। 2FA के जरिए अकाउंट को ज्यादा सिक्योर बनाने के लिए अकाउंट होल्डर को पासवर्ड के अलावा सेकेंड ऑथेंटिकेशन मेथड यूज करने को मिलता है।
ट्विटर ब्लू सब्सक्रिप्शन में यूजर को क्या मिलेगा?
सब्सक्रिप्शन में यूजर्स को ट्वीट एडिट करने, 1080p यानी HD क्वालिटी में वीडियो अपलोड करने, रीडर मोड और एक ब्लू चेकमार्क मिलेगा। ब्लू चेकमार्क नंबर को भी वेरिफाई किया जाएगा। अभी यह साफ नहीं है कि अकाउंट के रिव्यू की प्रोसेस क्या होगी। इसके अलावा रिप्लाई, मेंशन और सर्च में प्रायोरिटी मिलेगी। सामान्य यूजर्स से 50% कम ऐड दिखेंगे और नए फीचर्स में भी प्रायोरिटी मिलेगी।
सब्सक्राइबर अपना हैंडल, डिस्प्ले नाम या प्रोफाइल फोटो भी बदल सकेंगे, लेकिन अगर वे ऐसा करते हैं, तो उनके अकाउंट का फिर से रिव्यू होने तक अस्थायी रूप से ब्लू चेकमार्क हट जाएगा। ट्विटर ने ये भी बताया कि बिजनेस अकाउंट के ऑफिशियल लेबल को गोल्ड चेकमार्क से बदला जाएगा। वहीं सरकारी और मल्टीलेटरल अकाउंट के लिए ग्रे चेकमार्क होगा।
सब्सक्रिप्शन मोड पर ले जाने की 3 वजह
ट्विटर के सब्सक्रिप्शन प्लान से जुड़ी अन्य खबरें भी पढ़ें...
रिलॉन्च हुई ट्विटर ब्लू सर्विस, अब ब्लू के अलावा गोल्ड और ग्रे टिक भी, पहले से मिले ब्लू चेक मार्क हटाए जाएंगे
ट्विटर ने अपना अपडेटेड अकाउंट वैरिफिकेशन प्रोग्राम लॉन्च किया है। अब सभी वेरिफाइड अकाउंट को केवल ब्लू टिक नहीं मिलेगा बल्कि इनमें तीन कलर कैटेगरी बांटी गई है। कंपनियों को गोल्ड चेक, सरकार को ग्रे चेक और आम नागरिकों को ब्लू टिक मिलेगा। इसके अलावा सभी चेक एक्टिवेट होने से पहले मैन्युअली चेक किया जाएगा। पढ़ें पूरी खबर...